ο Φεγγαροσκεπαστής:

<https://issuu.com/eylikon/docs/name03e334>

*Η ΠΟΥΠΟΥ ΚΑΙ Η ΚΑΡΛΟΤΑ*

[](https://4.bp.blogspot.com/-ohmhTJTDYZs/WlaPPBAZbtI/AAAAAAAATE4/fCz45qjZ89kUMGSoN7vKuddDQRMyHh39ACEwYBhgL/s1600/8.JPG)

Η Πουπού και η Καρλότα του Ευγένιου Τριβιζά

[](https://2.bp.blogspot.com/-zPCQLDKnols/WlaPJJIibLI/AAAAAAAATD0/FpjcOEFMMWU0qa0heeIbrWlFIiH8Sq-XACEwYBhgL/s1600/1.JPG)

Ήτανε κάποτε μια αλεπού

που τη λέγανε Πουπού.

[](https://3.bp.blogspot.com/-0Fu7FbF8IO8/WlaPNd7bS6I/AAAAAAAATEY/zlKP4eyXg0U7iLdiN2n6V-W8oNJbicAQgCEwYBhgL/s1600/2.JPG)

Ήτανε και μία κότα

που τη λέγανε Καρλότα.

[](https://1.bp.blogspot.com/-lOOv43IR1us/WlaPOXOW_7I/AAAAAAAATEo/Ed3fG1LsWdIgQsx8oee4rJ3yJ_wkGO0rQCEwYBhgL/s1600/3.JPG)

Κι έλεγε η Πουπού

η πονηρή η αλεπού.

Έλεγε στην Καρλότα

τη μικρούλα άσπρη κότα:

**-Οι άλλες κότες**

**είναι έτσι κι έτσι!**

**Έλα, πάμε κάπου αλλού**

**μακριά από τα πλήθη.**

**Έλα πάμε ραντεβού**

**της αγάπης να σου πω**

**το παραμύθι.**

[](https://1.bp.blogspot.com/-arEpc-7YrlQ/WlaPOpQ9YVI/AAAAAAAATEs/qTnnM_U1XhkPy0CuJD1l9L9iuv7fTT3PACEwYBhgL/s1600/4.JPG)

Κι έλεγε η κότα

η δύσπιστη Καρλότα

έλεγε στην αλεπού

την ύπουλη Πουπού:

**-Χαίρομαι πολύ**

**που σου αρέσω**

**αλλά δυστυχώς**

**δε θα μπορέσω!**

[](https://1.bp.blogspot.com/-3U5RByaalEs/WlaPOwhyZLI/AAAAAAAATEw/Vd2FCO-xL_4kq2X1bboYn8wjF-cXWSR2wCEwYBhgL/s1600/6.JPG)

Και της έφερνε η Πουπού

δώρα και δωράκια

κορδελίτσες, γαριδάκια,

πίτουρα και λουλουδάκια,

καπελάκια και μπισκότα και της έλεγε:

**Κότα μου, γλυκιά μου κότα**

**έλα, κάνε μου τη χάρη**

**πάμε βόλτα στο παζάρι**

**παρεούλα αγκαζέ**

**να στολίσεις το λαιμό σου**

**που οι τροβαδούροι**

**την παινεύουν**

**και οι κύκνοι τον ζηλεύουν!**

Κι έλεγε η κότα:

**-Αμ δε!**

**Με προορίζεις για μεζέ**

**θα με κάνεις μια μπουκιά**

**αλεπού κακιά!**

[](https://2.bp.blogspot.com/-6JkBJKq7drA/WlaPRHva6NI/AAAAAAAATFA/Ot_bZIr542QtGSNtjN9Z8BCzswaGcGisQCEwYBhgL/s1600/ghfhg.PNG)

Κι έλεγε η αλεπού

η κατεργάρα η Πουπού

**Μα τι είναι αυτά που λες;**

**Τι κουβέντες συκοφαντικές.**

**Δε σχεδιάζω επιθέσεις.**

**Έχω άριστες προθέσεις!**

**Είσαι της καρδιάς μου η σταρ!**

**Έλα πάμε σ’ ένα μπαρ.**

Κι απαντούσε η κότα:

**-Αποκλείεται, ορεβουάρ!**

**Άμα βγω απ’ το κοτέτσι**

**θα με κάνεις σίγουρα**

**γιουβέτσι**

**γιατί έχεις ένα μεγάλο ατού**

**είμαι κότα**

**ενώ είσαι αλεπού.**

[](https://3.bp.blogspot.com/-NMcZKuwZRaY/WlaPPHLAbHI/AAAAAAAATE0/NiaXyU4Ml1o-wGLVVk6jr8uMYur9ja9UQCEwYBhgL/s1600/7.JPG)

Και της ψιθύριζε η αλεπού

λογάκια μελιστάλαχτα πολλά

και γλυκά μουρμουρητά.

**Θα σε έχω όπα όπα**

**ω εξαίσια Καρλότα!**

**Έχεις μάτια παινεμένα**

**έχεις ράμφος διαλεχτό**

**έχεις πούπουλα ονειρεμένα**

**έχεις πόδι σμιλευτό.**

[](https://4.bp.blogspot.com/-ohmhTJTDYZs/WlaPPBAZbtI/AAAAAAAATE4/fCz45qjZ89kUMGSoN7vKuddDQRMyHh39ACEwYBhgL/s1600/8.JPG)

**Έχεις αμέτρητα χαρίσματα**

**και κάνεις εξαίσια**

**ορνιθοσκαλίσματα.**

**Όταν σε ακούω**

**να κάνεις «κο κο κο»**

**νιώθω ρίγος μαγικό.**

**Αχ, μπορώ να σε κοιτώ αιώνια**

**τύφλα να ‘χουνε τα παγόνια.**

[](https://1.bp.blogspot.com/-T3LtZiwex2Q/WlaPJD9EjAI/AAAAAAAATDs/W-jtHQsxY2wRwsrs0v8dqpErk3Bt1jaYQCEwYBhgL/s1600/11.JPG)

Ώσπου την έπεισε μια μέρα

για τα αγαθά αισθήματά της

και την πήρε στη φωλιά της.

**-Γιατί μ’ έφερες εδώ;**

ρώτησε η κότα

η ανήσυχη Καρλότα.

**-Σ’ έφερα για να σου δείξω**

**την καινούρια μου πισίνα.**

**Κοίτα! Δροσερή και φίνα**

**για πλατσούρισμα σε προσκαλεί**

**πήδα μέσα, κοτούλα μου καλή.**

[](https://4.bp.blogspot.com/-pB3dy1V18uM/WlaPPeh47HI/AAAAAAAATE8/Qk1kQiciF-EY5biTgUYdadp2yWggGMf-QCEwYBhgL/s1600/9.JPG)

Κοιτάει την πισίνα η κότα

η δύσπιστη Καρλότα.

Την κοιτάει και διστάζει.

**-Πισίνα είναι αυτή;** ρωτά

**-Γιατί;**

**-Με κατσαρόλα μοιάζει!**

**-Δεν είναι κατσαρόλα**

**σε διαβεβαιώ.**

**Είναι της μόδας**

**οι πισίνες να ‘χουν**

**το σουλούπι αυτό.**

**Θεωρούνται ντεμοντέ και χάλια**

**οι πισίνες που δεν μοιάζουν**

**με τσουκάλια!**

**Είναι πισίνα ατομική**

**σούπερ καταπληκτική.**

**Έλα, πήδα! Μην αργείς!**

**Πήδα για να δροσιστείς!**

Και λέει η κότα

η άσπιλη Καρλότα:

**-Αν μπω υπόσχεσαι**

**να μη μ’ αιφνιδιάσεις**

**να μην ανάψεις τη φωτιά**

**να μη με βράσεις;**

[](https://2.bp.blogspot.com/-i-rpPt8MyQg/WlaPJqze6VI/AAAAAAAATD4/t_T1VKvzRBge9zgLzQhn3nnI3Ck5Ta8zQCEwYBhgL/s1600/12.JPG)

**Τα λένε οι μάνες στα παιδιά**

**και στα εγγόνια οι παππούδες**

**μετανιώνουνε πικρά οι κότες**

**που εμπιστεύονται**

**τις αλεπούδες!**

[](https://2.bp.blogspot.com/--NX18CKqg6s/WlaPKeCd87I/AAAAAAAATD8/bQGk8F1dVZgpNK0y9VsRGO3kdD9I0B6DgCEwYBhgL/s1600/13.JPG)

**-Πώς μπορείς**

**την ειλικρίνειά μου**

**να αμφισβητείς;**

**Με προσβάλλεις**

**όταν αμφιβάλλεις.**

**Εν ολίγοις**

**ομολογώ ότι με θίγεις.**

**Με κάνεις και υποφέρω.**

**Τι κάνουνε οι άλλες δεν το ξέρω**

**εγώ δεν είμαι αλεπού συνηθισμένη**

**είμαι παρεξηγημένη.**

**Έλα! Μπες! Μπες! Μπες!**

**Νιώθω ότι και συ το θες!**

[](https://2.bp.blogspot.com/-hrUhxxh9WTQ/WlaPKuMhNDI/AAAAAAAATEA/RxlTJPbvYqwue-Y5vl1Ex-KNL5yM2MvrACEwYBhgL/s1600/14.JPG)

Πηδάει η κότα στο τσουκάλι

κλείνει η αλεπού το καπάκι πάλι

το κρατάει εκεί σφιχτά

βάζει πάνω εφτά βαρίδια

και ανάβει τη φωτιά.

[](https://4.bp.blogspot.com/-wuIFLfPPxUQ/WlaPMf110zI/AAAAAAAATEI/XOvsak4n60AbNFaN29VU1EqrYA7TRpuxACEwYBhgL/s1600/16.JPG)

Ακούει τότε μια φωνή.

**-Την απογοήτευσή μου**

**ύπουλη Πουπού**

**άστατη αλεπού**

**δυσκολεύομαι να κρύψω...**

**Αλλά τι να κάνω;**

**Θα υποκύψω**

**στις λαίμαργές σου ορέξεις!**

**Ελπίζω να αντέξεις**

**τη ζωή χωρίς εμένα**

**και τα μάτια μου**

**τα παινεμένα**

**αλλά τουλάχιστον**

**να με προσέξεις**

**και με μεράκι**

**να με μαγειρέψεις.**

[](https://2.bp.blogspot.com/-F32hliZKV9E/WlaPMO0KymI/AAAAAAAATEE/Dz2zoI_vdYcjo9YYLTaWCzPFjbO1tA7XQCEwYBhgL/s1600/15.JPG)

**Νόμιζα ότι από τις αλεπούδες**

**τις άλλες διαφέρεις.**

**Ότι στη ζωή μου**

**την άνοιξη θα φέρεις.**

**Αχ, πόσο ήμουνα χαζή**

**πίστευα πως θα κάνουμε μαζί**

**ονειρικά ταξίδια**

**και θα μπορούσα να σε αγαπήσω**

**οφείλω όμως να σου υπενθυμίσω**

**πως δε μου ‘βαλες κρεμμύδια**

**που στη μαγειρική πολύ αξίζουν**

**και τις κότες νοστιμίζουν.**

**-Καλά λες!** συμφωνεί η αλεπού

η αρχιμαγείρισσα Πουπού

**ακούς εκεί**

**να ξεχάσω τα κρεμμύδια**

**της τσουκάλας τα στολίδια!**

**Χωρίς κρεμμύδια και καρότα**

**είναι άνοστη η κότα.**

[](https://2.bp.blogspot.com/-MpH3hWJrdnM/WlaPMhOUOsI/AAAAAAAATEM/tvdQ2bA-YzsoumeE4o_ZEJDNMJcd92nKwCEwYBhgL/s1600/17.JPG)

Μάνι μάνι η αλεπού

η λαίμαργη Πουπού

δύο κρεμμύδια καθαρίζει

τα ψιλοκόβει κι ας δακρύζει

ανοίγει το καπάκι πάλι

στην κατσαρόλα να τα βάλει,

πετάγεται έξω η Καρλότα

βουτηγμένη στον ιδρώτα

-η Πουπού δεν έβλεπε καλά

απ’τα κρεμμύδια βουρκωμένη-

μουσκεμένη, θυμωμένη

την αρχίζει στις τσιμπιές η κότα

και της αλλάζει τα φώτα.

[](https://1.bp.blogspot.com/-tPooxcyCTp0/WlaPM0TMbPI/AAAAAAAATEQ/JPUGhY2QgMEydAQlHAu5zP40tLDik0NXACEwYBhgL/s1600/18.JPG)

**-Πάρε τούτη! Πάρε εκείνη!**

**Πάρε κι άλλη μια τσιμπιά.**

**Πάρε μια στ’ αυτιά**

**κι άλλες δυο στην ουρά.**

**Μάθαμε ποια είσαι πια!**

[](https://1.bp.blogspot.com/-pf1Or5XaNBI/WlaPNHrFBtI/AAAAAAAATEU/RVVXLEjxYlIA1xiPJ6584-rWHX4bdlchgCEwYBhgL/s1600/19.JPG)

**Τα δώρα σου θα επιστρέψω**

**ποτέ πια δε θα πιστέψω**

**τα απατηλά γλυκόλογά σου.**

**Φύγε από μπροστά μου, χάσου!**

**Μη μου ξαναφέρεις γαριδάκια**

**πίτουρα και λουλουδάκια!**

**Δεν τα θέλω τα μπισκότα**

**χάρισέ τα σ’ άλλη κότα**

**και τα λόγια τα ωραία εκείνα**

**λέγε τα σε καμιά χήνα**

**στρουμπουλή μικρούλα**

**ή σε κάποια γαλοπούλα.**

[](https://2.bp.blogspot.com/-zDCnnqHWIhk/WlaPNlwVHKI/AAAAAAAATEg/X6SF_1gaqZ0i2uhkLa-GNonGKE535YvkwCEwYBhgL/s1600/20.JPG)

Έτσι τελείωσε το ραντεβού

κι έμεινα μόνη η Πουπού

γεμάτη με νυχιές

και γρατσουνιές

και μπόλικες τσιμπιές.

[](https://4.bp.blogspot.com/-wiAYWXoFOoU/WlaPNkyq3tI/AAAAAAAATEc/8XlKqYv6Li4ymb9_uoeoXVKX8bTrjuVjACEwYBhgL/s1600/21.JPG)

Κι από τότε πού και πού

όποτε η Πουπού

κρεμμύδια καθαρίζει

θυμάται την Καρλότα

και δακρύζει.

[](https://2.bp.blogspot.com/-6UqOr9X3t_g/WlaPNxo5qNI/AAAAAAAATEk/4HbJSZiWaNQ-WyYAi8oLXj_sGtNRBWPDwCEwYBhgL/s1600/22.JPG)